fi en id en en sl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi id en en id en de fi fi fi fi fi fi fi fi fi fi fi fi fi fi fi fi et fi fi fi fi fi fi fi fi tr id fi fr sv fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi hbs_lat et fi en kk
toukokuu 2020 – Suomenlahden Meripurjehtijat ry
Skip to content Skip to main menu
SMer 40 vuotta valokuvakilpailu
Monthly Archives: toukokuu 2020
Posted on toukokuu 8, 2020 by SMer ylläpitäjä
Purjehduskauden päättäjäiset pidetään viime vuosien positiivisten kokemusten perusteella jälleen Lähteelässä.
Posted on toukokuu 8, 2020 by SMer ylläpitäjä
Suomenlahden Meripurjehtijoiden sisäinen kolmioratamestaruuskilpailu purjehditaan lauantaina 29. elokuuta. Varapäivänä on saman viikonlopun sunnuntai eli elokuun 30. päivä. Harvoinpa varapäivää on tarvittu, mutta sumun, tyynen, myrskyn tai poikkeuksellisen painavien muiden syiden varalta sellaisen ilmoit­taminen puolustanee paikkaansa. Kilpai­lun kip­pa­riko­kous pide­tään lauantai­aamuna kello 10.00 Lyök­kinie­men ran­nassa.
Kilpailu tullaan järjestämään ns. saaristokol­miorata­kilpailuna, jossa purjehditaan yksi lähtö kippariko­kouksessa sovitta­valla, likimain kolmiota muistuttavalla saaristoradal­la. Koko homma pyritään viemään läpi siten, että veneet ovat takaisin Lyök­kiniemessä joskus välillä 14.0018.00. Kilpailun jälkeen on ankaran purjehduksen uuvuttamilla purjehtijoilla ollut tapana kerääntyä virkistävälle ekskursiolle kotikylän keskustaan. Jännä nähdä, onko se tänä vuonna järkevää tai edes mahdollista. Toisaalta saattaahan se olla jopa suositeltavaa koronasta kärsivän ravintolasektorin tukemiseksi.
Posted in Kisat, Tapahtumat
ESKAADERIPURJEHDUS ITÄISELLE SUOMENLAHDELLE HEINÄKUUSSA
Posted on toukokuu 8, 2020 by SMer ylläpitäjä
Mikäli riittävän suurta kiinnostusta esiintyy, järjestetään SMer:n ensimmäinen Itä-Suomenlahden tapaaminen ensi kesänä. Tapaamme Haminassa, josta purjehdimme pari päivää yhdessä itäisen Suomenlahden saariin. Kohteet tarkentuvat myöhemmin.
Ajankohdasta ja miksei kohteistakin voi esittää ehdotuksia. Jos olet kiinnostunut osallistumaan, vastaa pian asiaa koskevaan sähköpostiviestiin, jos et vielä ole sitä tehnyt.
Posted on toukokuu 8, 2020 by SMer ylläpitäjä
Virallinen juhannuseskaaderipurjehdus suoritetaan, mikäli se on koronatilanteen suhteen asiallista. Kohteena on perinteisesti Porkkala, oletettavasti jopa perinteiset saarivaihtoehdot. Kipparit olkoot siis kuulolla ja yhteydessä toisiinsa. Lisäopastusta kommodorilta.
Posted on toukokuu 8, 2020 by SMer ylläpitäjä
Yöpurjehduskilpailu järjestetään aiempien vuosien tapaan Juhannusta edeltävänä viikonloppuna. Lähtö tapahtuu iltayhdeksän paikkeilla Lyökkinie­men poijualueen edustalta. Kippariko­kous pidetään Lyökkiniemen rannassa samana iltana noin kello 20.30. Kil­pailussa purjehditaan lyhyehkö saaristorata, joka risteilee jossain Sipoon ja Porkkalan välisellä merialueella. Hyvin suurella todennäköisyydellä rata-alue on vieläkin rajatumpi ja todennäköisesti Espoosta poiketaan vain pienelle koukkaukselle Helsingin puolelle. Reitti pyritään valitsemaan vallitse­van sään mu­kaan siten, että veneet ovat takaisin Lyökkiniemessä vii­meistään varhain lauantaiaamuna ja miehistöt pääsevät hyvissä ajoin ja täynnä tarmoa ryhtymään päivän muihin askareisiin.
Tänäkin vuonna Yöpurjehduskilpailuun ilmoittautuminen etukäteen olisi toivottavaa. Viesti Jarille viimeistään tiistaina 9.6.2019. Kilpailun starttiajankohtaa voidaan joutua sovittamaan osallistujien kiireiden mukaan, joten on tarpeen tietää, ketä kaikkia on tulossa.
Posted in Kisat, Tapahtumat
© 2022 Suomenlahden Meripurjehtijat ry
Responsive II powered by WordPress